CELEX: 62008CN0047
Language: fi
Date: 2008-02-11 00:00:00
Title: Asia C-47/08: Kanne 11.2.2008 — Euroopan yhteisöjen komissio v. Belgian kuningaskunta

24.5.2008   
            
            
               FI
            
            
               Euroopan unionin virallinen lehti
            
            
               C 128/18
            
         Kanne 11.2.2008 — Euroopan yhteisöjen komissio v. Belgian kuningaskunta
   (Asia C-47/08)
   (2008/C 128/30)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamiehet: J.-P. Keppenne ja H. Støvkbæk)
   
      Vastaaja: Belgian kuningaskunta
   Vaatimukset
   
               —
            
            
               on todettava, että Belgian kuningaskunta ei ole noudattanut sille EY:n perustamissopimuksen, erityisesti sen 43 ja 45 artiklan sekä vähintään kolmivuotisesta ammatillisesta korkeammasta koulutuksesta annettujen tutkintotodistusten tunnustamista koskevasta yleisestä järjestelmästä annetun direktiivin 89/48/ETY (1) mukaisia velvoitteitaan, koska se on asettanut kansalaisuutta koskevan edellytyksen notaarin ammattiin pääsylle, ja koska se ei ole pannut täytäntöön direktiiviä 89/48/ETY notaarin tehtävien osalta.
            
         
               —
            
            
               Belgian kuningaskunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kanteessaan komissio moittii vastaajaa ensinnäkin siitä, että tämä on kohtuuttomalla tavalla loukannut EY 43 artiklassa säädettyä sijoittautumisvapautta, kun se on asettanut kansallisuutta koskevan edellytyksen notaarin ammattiin pääsylle ja sen harjoittamiselle. Julkisen vallan käyttöön välittömästi ja nimenomaisesti liittyvä toiminta suljetaan EY 45 artiklassa sijoittautumisvapautta koskevan luvun ulkopuolelle. Komission mukaan Belgian lainsäädännön perusteella määräytyvät notaarin tehtävät liittyvät kuitenkin niin heikosti tällaiseen vallankäyttöön, ettei niihin voida soveltaa mainittua artiklaa ja näin perustella tällaista sijoittautumisoikeuden loukkausta. Nämä tehtävät eivät nimittäin anna notaareille toimivaltaa pakkokeinoihin ja kansallinen lainsäätäjä voi päättää kansalaisuusehtoa vähemmän rajoittavista keinoista, kuten esimerkiksi määrätä kyseisille henkilöille tiukat ammattiin pääsyn edellytykset, ja edellyttää heidän osaltaan erityisiä ammatillisia velvoitteita ja/tai erityistä valvontaa.
   Komission toisella kanneperusteella vastaajaa moititaan siitä, että se on laiminlyönyt velvoitteitaan, koska se ei ole pannut täytäntöön direktiiviä 89/48/ETY notaarin tehtävien osalta. Koska kyseessä on säännelty ammatti, direktiivi soveltuu tähän ammattiin täysin, ja notaareilta vaadittava korkea pätevyys voidaan helposti turvata kelpoisuuskokeella tai sopeutumisajalla.
   
      (1)  Vähintään kolmivuotisesta ammatillisesta korkeammasta koulutuksesta annettujen tutkintotodistusten tunnustamista koskevasta yleisestä järjestelmästä 21.12.1988 annettu neuvoston direktiivi 89/48/ETY (EYVL 1989, L 19, s. 16).